techiaith/cofnodycynulliad_en-cy huggingface dataset:
English: I won't repeat what we've already heard in the Chamber today from the First Minister and the Minister for the economy talking about the interventions that we have proposed and offered to date in the context of a swift response to COVID. But the question that the Member poses is also relevant to the long term, as it highlights. I will refer him to the statement from the Deputy Minister Hannah Blythyn, talking about further investments in towns that are in parts of his region, and the Valleys taskforce in south Wales, which is looking at reprofiling some of the investments there to be able to support towns in that part of Wales too. Work is ongoing, and has been ongoing, to ensure that we have specific responses to the challenges in town centres across Wales - that is, pressure on the retail sector, shops, and small businesses - and there have been a number of interventions focusing on that, in addition to providing advice on how towns can look at their public areas to support businesses to be able to operate in the post-COVID period. That advice has already been announced.
Welsh: Wnaf i ddim ailddweud yr hyn rŷm ni wedi'i glywed yn y Siambr eisoes heddiw gan y Prif Weinidog a Gweinidog yr economi yn sôn am yr ymyriadau a'r gefnogaeth rŷm ni wedi'u cynnal a chynnig hyd yn hyn yng nghyd-destun ymateb sydyn i COVID. Ond mae'r cwestiwn y mae'r Aelod yn ei ofyn yn berthnasol i'r tymor hir, hefyd, fel y mae'r cwestiwn yn ei amlygu. Gwnaf i ei gyfeirio at y datganiad heddiw gan y Dirprwy Weinidog Hannah Blythyn yn sôn am fuddsoddiad pellach mewn trefi yn rhannau o'i ranbarth e, a hefyd gwaith tasglu'r Cymoedd yn y de, sydd yn edrych ar ail-broffilio rhai o'r buddsoddiadau fanna i allu cefnogi trefi yn y rhan yna o Gymru hefyd. Mae gwaith wedi bod yn mynd rhagddo eisoes i geisio sicrhau ein bod ni'n edrych ar y sialensiau penodol yng nghanol trefi ar draws Cymru - hynny yw, o ran pwysau ar y sector siopau, retail, a hefyd ar fusnesau bach - ac mae amryw o ymyriadau wedi ffocysu ar hynny, ynghyd â, hefyd, cynnig cyngor i drefi ar sut i edrych ar eu mannau cyhoeddus i gefnogi busnesau i allu gweithredu yn y cyfnod ôl-COVID. Mae'r cyngor hwnnw wedi'i gyhoeddi ers rhai wythnosau bellach hefyd.
English: As a report by the Centre for Towns has highlighted, many Welsh coastal towns are facing down both short- and long-term effects from COVID-19. Leaving the EU provides an opportunity to boost our struggling coastal towns - for example, the Rt Hon Rishi Sunak MP, Chancellor, is preparing to introduce sweeping tax cuts and an overhaul of planning laws in up to 10 new free ports within a year of the UK becoming fully independent from the EU. It has been indicated that the UK Government will open the bidding for towns, cities and regions to become free ports in the autumn budget later this year. What steps is the Welsh Government taking in conjunction with the UK Government to help promote coastal towns in north Wales as, indeed, very serious contenders to become free ports after we have left the EU?
Welsh: Fel y mae adroddiad gan y Ganolfan Drefi wedi'i amlygu, mae llawer o drefi arfordirol Cymru yn wynebu effeithiau tymor byr a thymor hir oherwydd COVID-19. Mae gadael yr UE yn gyfle i roi hwb i'n trefi arfordirol adfydus - er enghraifft, mae'r Gwir Anrhydeddus Rishi Sunak AS, y Canghellor, yn paratoi i gyflwyno toriadau treth ysgubol ac ailwampio cyfreithiau cynllunio mewn hyd at 10 o borthladdoedd rhydd newydd o fewn blwyddyn i'r DU ddod yn gwbl annibynnol ar yr UE. Nodwyd y bydd Llywodraeth y DU yn agor y cynnig i drefi, dinasoedd a rhanbarthau ddod yn borthladdoedd rhydd yng nghyllideb yr hydref yn ddiweddarach eleni. Beth mae Llywodraeth Cymru yn ei wneud ar y cyd â Llywodraeth y DU i helpu i hyrwyddo trefi arfordirol yn y gogledd, gan eu bod nhw, yn wir, yn gystadleuwyr brwd iawn i ddod yn borthladdoedd rhydd ar ôl inni adael yr UE?
English: Well, I think the benefits of free ports are not as the Member, in her question, provides. The unalloyed advocacy of free ports I think needs to be questioned. However, the Government will look at any opportunity to support coastal communities right across Wales, whether they are port towns or not, and actually some of the funding available from the transforming towns funding will be available to coastal towns. I do recognise the challenge that the Centre for Towns outlined in relation to the impact, in particular on some of our coastal communities, of COVID. I fear I don't quite have her optimism that Brexit provides the opportunity to resolve those questions. I think there are plenty of risks ahead for towns as a consequence of that, unless the UK Government does what it has said it will do all along, which is make sure that we have an economic settlement leaving the transition period that supports the economy. Actually, its current approach to negotiations doesn't suggest that will be possible, but we hope that it may change its approach in order to support exactly the kind of towns that Janet Finch-Saunders in her question refers to.
Welsh: Wel, nid wyf yn credu fod manteision porthladdoedd rhydd gyfryw ag y mae'r Aelod yn eu crybwyll yn ei chwestiwn. Rwy'n credu bod angen cwestiynu yr hyrwyddo di-amod ar borthladdoedd rhydd. Fodd bynnag, bydd y Llywodraeth yn ystyried unrhyw gyfle i gefnogi cymunedau arfordirol ledled Cymru, boed yn drefi porthladd ai peidio, ac mewn gwirionedd bydd peth o'r cyllid sydd ar gael o gyllid trawsnewid trefi ar gael i drefi arfordirol. Rwyf yn cydnabod yr her a amlinellodd y Ganolfan Drefi o ran effaith COVID, yn enwedig ar rai o'n cymunedau arfordirol. Rwy'n ofni nad oes gennyf ei gobaith bod Brexit yn rhoi'r cyfle i ddatrys y cwestiynau hynny. Rwy'n credu bod digon o beryglon o'n blaenau ar gyfer trefi o ganlyniad i hynny, oni bai fod Llywodraeth y DU yn gwneud yr hyn y mae wastad wedi dweud y bydd yn ei wneud, sef gwneud yn siŵr bod gennym ni setliad economaidd wrth adael y cyfnod pontio sy'n cefnogi'r economi. Mewn gwirionedd, nid yw ymagwedd bresennol y Llywodraeth at drafodaethau'n awgrymu y bydd hynny'n bosib, ond gobeithiwn y gall newid ei dull gweithredu er mwyn cefnogi'r union fath o drefi y mae Janet Finch-Saunders yn cyfeirio atyn nhw yn ei chwestiwn.
English: Minister, business improvement districts are supporting businesses in our town centres at 16 different locations across Wales, including in Aberdare in my own constituency, where a BID was established early this year. I note the statement made by the Welsh Government on 6 May that it will support BIDs in Wales with their running costs for up to three months. In Aberdare, I know this funding has, for example, helped the BID to provide social-distancing floor stickers and COVID-safe checklist posters free of charge to all businesses within the town centre. Moving forward, in what way do you think that BIDs can help our town centres to bounce back, to build better, and to boost the local and foundational economies in the wake of the coronavirus pandemic?
Welsh: Gweinidog, mae ardaloedd gwella busnes yn cefnogi busnesau yng nghanol ein trefi mewn 16 o leoliadau gwahanol ledled Cymru, gan gynnwys yn Aberdâr yn fy etholaeth i, lle y sefydlwyd ardal gwella busnes yn gynnar eleni. Rwy'n dwyn i gof y datganiad a wnaeth Llywodraeth Cymru ar 6 Mai y bydd yn cefnogi ardaloedd gwella busnes yng Nghymru gyda'u costau rhedeg am hyd at dri mis. Yn Aberdâr, rwy'n gwybod fod yr arian yma, er enghraifft, wedi helpu'r ardal gwella busnes i ddarparu sticeri llawr cadw pellter cymdeithasol a phosteri rhestr wirio diogelu rhag COVID yn rhad ac am ddim i bob busnes yng nghanol y dref. Yn y dyfodol, ym mha ffordd y gall ardaloedd gwella busnes, yn eich barn chi, helpu canol ein trefi i adfer, adeiladu'n well, a rhoi hwb i'r economïau lleol a sylfaenol yn sgil pandemig y coronafeirws?
English: I thank Vikki Howells for that question. I echo her support for the measure to alleviate some of the costs that BIDs have faced over the past three months. BIDs play an important part in sustaining our town centres, and in my own constituency I've been in close contact with them in relation to some of the challenges specifically posed by COVID. Some businesses are able to respond quite nimbly to that, but others obviously will face particular challenges as a consequence of the restrictions that our response to COVID has necessarily brought into effect. As I say, I would encourage BIDs across Wales to take advantage of the safer public spaces guidance that the Welsh Government has issued in order to understand how best to configure town centres in order to maximise the opportunities for those businesses that can take advantage of these increasing easements. And I think also I'll just refer her to the announcements made today, some of which will affect communities that I'm sure are close to her heart, in relation to support from the Valleys taskforce, but also the interventions that the Deputy Minister Hannah Blythyn has made from the transforming towns funding, which is a reprofiling and a repurposing of that funding in order to enable local adaptations to be made in towns in Wales to cope with post-COVID circumstances.
Welsh: Diolch i Vikki Howells am y cwestiwn yna. Ategaf ei chefnogaeth i'r mesur i liniaru rhai o'r costau y mae ardaloedd gwella busnes wedi'u hwynebu yn ystod y tri mis diwethaf. Mae gan ardaloedd gwella busnes ran bwysig o ran cynnal canol ein trefi, ac yn fy etholaeth fy hun rwyf wedi bod mewn cysylltiad agos â nhw o ran rhai o'r heriau sy'n dod yn sgil COVID yn benodol. Mae rhai busnesau'n gallu ymateb yn eithaf ystwyth i hynny, ond mae'n amlwg y bydd eraill yn wynebu heriau penodol o ganlyniad i'r cyfyngiadau a ddaeth yn sgil ein hymateb angenrheidiol i COVID. Fel y dywedais, byddwn yn annog ardaloedd gwella busnes ledled Cymru i fanteisio ar y canllawiau mannau cyhoeddus mwy diogel y mae Llywodraeth Cymru wedi'u cyhoeddi er mwyn deall sut orau i gyflunio canol trefi er mwyn creu cymaint â phosib o gyfleoedd i'r busnesau hynny sy'n gallu manteisio ar y lliniaru cynyddol hwn. Ac rwy'n credu hefyd y gwnaf ei chyfeirio at y cyhoeddiadau a wnaed heddiw, y mae rhai ohonynt yn effeithio ar gymunedau sydd rwy'n siŵr yn agos at ei chalon, o ran cymorth gan dasglu'r Cymoedd, ond hefyd yr ymyriadau y mae'r Dirprwy Weinidog Hannah Blythyn wedi'u gwneud o'r cyllid trawsnewid trefi, sy'n ailddiffinio ac yn rhoi diben newydd i'r arian hwnnw er mwyn galluogi gwneud addasiadau lleol mewn trefi yng Nghymru i ymdopi ag amgylchiadau ar ôl COVID.
English: I'm with you, I'm with you. [ Laughter. ]
Welsh: Rwy'n cytuno, rwy'n cytuno. [ Chwerthin. ]
English: Thank you, Llywydd. In the media this week, in response to the proposed internal market Bill that emerged from the UK Government, you stated:
Welsh: Diolch yn fawr, Llywydd. Yn y wasg yr wythnos yma, mewn ymateb i'r Mesur y farchnad fewnol arfaethedig a ddaeth o Lywodraeth y Deyrnas Unedig, rydych chi'n datgan:
English: This will not be tolerated.
Welsh: Ni fydd hyn yn cael ei oddef.
English: So, how will you ensure that this Bill, which, essentially, is an attempt by Boris Johnson to take powers away from this Parliament and back to Westminster - how will you ensure that this will not be forced upon Wales?
Welsh: Felly, sut fyddwch chi'n sicrhau na fydd y Mesur yma, sydd, yn y bôn, yn ymgais gan Boris Johnson i sugno pwerau o'r Senedd yma yn ôl i San Steffan - sut fyddwch chi'n sicrhau na fydd y Mesur yma yn cael ei orfodi ar Gymru?
English: Dai Lloyd refers to the proposed Green Paper from the United Kingdom Government as regards the internal market across the UK. In principle, we see the sense in having an internal market to help business in Wales succeed in selling across the whole of the UK. But it's not acceptable that the proposal made is one that's created by one part of the United Kingdom and that that should be imposed upon the other Governments. In other words, there is a better and alternative way of doing that, on the basis of the principles that I alluded to earlier, namely that Governments have parity of discussion as to what should be done in this situation and build on the common frameworks that have been discussed and developed to date. That is a better alternative way of dealing with the situation, and also takes out of the situation the threat to the devolution settlement that is tied into that we have to accept the goods in the market in Wales, even if they don't come up to the standards that Welsh Government, on behalf of the people of Wales, has set. We would hope, if necessary, to receive support from the Senedd in our opposition to that, if primary legislation on this emanates from the UK Government.
Welsh: Mae Dai Lloyd yn cyfeirio at y Papur Gwyrdd arfaethedig wrth Lywodraeth y Deyrnas Gyfunol ynglŷn â'r farchnad fewnol ar draws y Deyrnas Gyfunol. Mewn egwyddor, rŷn ni'n gweld gwerth i'r syniad o farchnad fewnol i hybu busnesau yng Nghymru i allu llwyddo i werthu eu nwyddau ar draws y Deyrnas Gyfunol gyfan oll. Ond dyw e ddim yn dderbyniol i ni fel Llywodraeth fod y cynnig sy'n dod o'n blaenau ni yn un sy'n cael ei greu gan un rhan o'r Deyrnas Gyfunol a bod hynny'n cael ei orfodi ar y Llywodraethau eraill. Hynny yw, mae ffordd well o wneud hyn, a'r ffordd well a'r ffordd amgen o wneud hyn yw ar sail yr egwyddorion roeddem ni'n sôn amdanyn nhw y gynnau fach - hynny yw, bod y Llywodraethau yn cael trafod yn hafal ar beth i'w wneud yn y sefyllfa yma ac yn adeiladau ar y fframweithiau cyffredinol sydd wedi cael eu trafod a'u datblygu hyd yn hyn. Mae hynny'n ffordd amgen o ddelio gyda'r sefyllfa hon a hefyd yn tynnu allan o'r sefyllfa y bygythiad i'r setliad datganoli sydd ynghlwm wrth yr egwyddor bod yn rhaid i ni dderbyn nwyddau yn y farchnad yng Nghymru, hyd yn oed os na fyddan nhw yn cysoni gyda'r safonau mae Llywodraeth Cymru, ar ran pobl Cymru, wedi eu gosod. Rwy'n gobeithio, os bydd gorfod hynny, y byddwn ni'n cael cefnogaeth wrth y Senedd yn ein gwrthwynebiad i hynny, os daw deddfwriaeth gynradd i fwcl maes o law wrth y Llywodraeth yn San Steffan.
English: Thank you for that response. Since the publication of the Welsh Government paper, 'Reforming our Union, Shared Governance in the UK', the UK Government has rejected calls from the Welsh Government, the Scottish Government and the Northern Ireland Executive to extend the Brexit transition period. Also, the UK Government continued with its withdrawal agreement, although the Welsh and Scottish Parliaments refused legislative consent for it. So, are your objectives, as a Welsh Government, set out in that paper, 'Reforming our Union', more or less likely to be implemented now, or is the equality of governance within the UK a pipe dream?
Welsh: Diolch am yr ateb yna. Nawr, ers cyhoeddiad papur Llywodraeth Cymru, 'Diwygio ein Hundeb, Cydlywodraethu yn y DU', nôl yn yr hydref y llynedd, mae Llywodraeth y Deyrnas Unedig wedi gwrthod galwadau gan Lywodraeth Cymru, gan Lywodraeth yr Alban a gan Weithrediaeth Gogledd Iwerddon i ymestyn cyfnod pontio Brexit. Hefyd, fe wnaeth Llywodraeth y Deyrnas Unedig barhau gyda'i chytundeb ymadael, er i Senedd Cymru a Senedd yr Alban wrthod cydsyniad deddfwriaethol. Ydy'ch amcanion chi, felly, fel Llywodraeth Cymru, a luniwyd yn eich papur, 'Diwygio ein Hundeb', yn fwy neu yn llai tebygol o gael eu gweithredu nawr, ynteu freuddwyd ffôl ydy cydraddoldeb llywodraethu yn y Deyrnas Unedig?
English: I don't accept the term 'pipe dream' and he wouldn't accept it, perhaps, if I were to describe his constitutional aims in that way. So, we must accept that we have different views on the way forward. I don't accept that this is the only way in which the union can work. The whole point of the paper that he describes is that we have an alternative vision of how the union could work better in the interest of Wales. I accept, certainly, that the structures that we have and the relationships that we have in the way that they are structured at present do not work - they don't. The process of withdrawing from the European Union has highlighted that even more strongly. But the call that we have as a Government is to reform that in a very elementary way, and that paper still illustrates a path towards that. But, it does mean that we need a Westminster Government that is ready to be involved in that process, and ready to deal with the other devolved Governments in a way that reflects those principles.
Welsh: Dwi ddim yn derbyn y term 'breuddwyd ffôl' a buasai fe ddim yn derbyn hynny, efallai, petaswn i'n disgrifio'i amcanion cyfansoddiadol e yn y ffordd honno. Felly, mae'n rhaid derbyn bod safbwyntiau gwahanol gyda ni ar y ffordd ymlaen. Dwi ddim yn derbyn mai dyma'r unig ffordd gallai'r undeb weithio. Yr holl bwynt yn y ddogfen y mae e'n ei disgrifio yw bod gennym ni ddadl amgen ar sut y gallai'r undeb weithio'n well ym muddiannau Cymru. Rwy'n derbyn yn sicr nad yw'r strwythurau sydd gyda ni a'r berthynas sydd gyda ni yn y ffordd maen nhw wedi'u strwythuro ar hyn o bryd yn gweithio - dŷn nhw ddim. Mae'r broses o ymadael â'r Undeb Ewropeaidd wedi amlygu hynny'n gryfach fyth. Ond, y galw sydd gyda ni fel Llywodraeth yw i ddiwygio hynny mewn ffordd elfennol iawn, ac mae'r ddogfen honno'n dal i ddangos llwybr tuag at hynny. Ond, mae yn golygu bod angen Llywodraeth yn San Steffan sydd yn barod i ymwneud â'r broses honno, ac yn barod i ddelio â'r Llywodraethau eraill sydd mewn ffordd sy'n adlewyrchu'r egwyddorion hynny.
English: Thank you for that, again. Given the substantial majority of the Conservatives in Westminster, it's clear to everyone that Westminster will not lead the way in reforming the union for the better. We are losing powers here, and you, as a Welsh Government, are being ignored time and time again. So, what is your plan? Continue being ignored, and Wales continuing to lose powers? Chlorinated chicken, anyone? If not independence for Wales, what?
Welsh: Diolch am hynna eto. Yng ngwyneb mwyafrif sylweddol y Torïaid yn San Steffan, mae'n amlwg i bawb nad San Steffan fydd yn arwain y ffordd i ddiwygio undeb y Deyrnas Unedig er gwell. Colli pwerau yr ydym ni'n fan hyn, a chi, fel Llywodraeth Cymru, yn cael eich hanwybyddu dro ar ôl tro. Felly, beth yw eich cynllun chi? Parhau i gael eich hanwybyddu a Chymru yn parhau i golli grymoedd? Cyw iâr clorinedig, unrhyw un? Os nad annibyniaeth i Gymru, felly beth?
English: Diolch, Llywydd. Will the Minister provide an update on the work he's been doing in relation to his COVID recovery responsibilities?
Welsh: Diolch, Llywydd. A wnaiff y Gweinidog roi'r wybodaeth ddiweddaraf am y gwaith y mae wedi bod yn ei wneud mewn cysylltiad â'i gyfrifoldebau o ran adfer ar ôl COVID?
English: Certainly. I refer the Member to the statement that the Minister for finance and I jointly published yesterday, which gives, I think, a sense of the direction of travel.
Welsh: Yn sicr. Cyfeiriaf yr Aelod at y datganiad a gyhoeddodd y Gweinidog Cyllid a minnau ddoe, sy'n rhoi ymdeimlad, rwy'n credu, o sut yr ydym yn gweithio.
English: Yes, I saw the statement that was published yesterday - no doubt rushed out in advance of your appearance before the Senedd today. Because the reality is that you've made very few appearances in relation to this important role, which, of course, is going to become even more important as time goes on. So, to issue periodic statements that are so distant apart that they are, frankly, like a comet - Halley's comet, perhaps - is unacceptable in my view. Now, we've heard references in this Chamber today - and I think you've referred to it, also - to the cautious approach that is being taken to reopening Wales by the Welsh Government. But, the reality is that you've thrown caution to the wind as far as our economy is concerned. And you've also thrown caution to the wind in terms of the potential long-term health impacts of your longer lockdown on our economy too. You weren't cautious, either, when it came to the testing of residents in care homes or the staff in care homes, and you have not been cautious in relation to the use of mandatory face coverings, either. So, can you tell us what the economic impact of the longer lockdown is here in Wales, and why the Welsh Government continues to drag its feet when we could be reopening more if there were a more cautious approach on things like face masks?
Welsh: Do, gwelais y datganiad a gyhoeddwyd ddoe - y rhuthrwyd i'w ryddhau mae'n siŵr cyn ichi ymddangos gerbron y Senedd heddiw. Oherwydd y gwir amdani yw mai yn ysbeidiol iawn yr ydych chi wedi siarad yn rhinwedd y swyddogaeth bwysig hon, sydd, wrth gwrs, yn mynd i ddod yn bwysicach fyth wrth i amser fynd rhagddo. Felly, mae cyhoeddi datganiadau yma ac acw sydd mor bell oddi wrth ei gilydd fel eu bod, a dweud y gwir, fel comed - comed Halley, efallai - yn annerbyniol yn fy nhyb i. Nawr, rydym ni wedi clywed cyfeiriadau yn y Siambr hon heddiw - ac rwy'n credu eich bod wedi cyfeirio ato, hefyd - at y ffordd bwyllog y mae Llywodraeth Cymru yn mynd ati i ailagor Cymru. Ond, y gwir amdani yw y buoch chi'n fyrbwyll cyn belled ag y mae ein heconomi yn y cwestiwn. Ac mi fuoch chi'n fyrbwyll o ran yr effeithiau hirdymor posibl ar iechyd yn sgil eich cyfyngiadau symud mwy caeth ar ein heconomi hefyd. Nid oeddech yn ochelgar, ychwaith, o ran profi preswylwyr mewn cartrefi gofal neu'r staff mewn cartrefi gofal, ac nid ydych chi wedi bod yn ofalus o ran defnyddio gorchuddion wyneb gorfodol, ychwaith. Felly, a allwch chi ddweud wrthym ni beth yw effaith economaidd y cyfyngiadau symud mwy caeth yma yng Nghymru, a pham mae Llywodraeth Cymru yn parhau i lusgo'i thraed pan allem ni fod yn ailagor mwy pe byddai agwedd fwy gochelgar ynglŷn â phethau fel mygydau wyneb?
English: Well, I understand the narrative that the Conservative benches, clearly, are trying to develop today around this topic, but I would just reiterate the point that the First Minister made in his observations earlier, which is to say that the approach of the UK Government is not one that sets the health of the nation at odds with the health of the economy. The entire strategy of the Welsh Government in relation to this, advised by our medical advisers and scientific advisers, is to take that cautious approach, and I think that that is borne out by the consequences in terms of the suppression of the virus in Wales. I think, if one speaks to most businesses, certainly, there's a recognition that that cautious, evidence-based, transparent approach has got us to the place we are today because of the readiness of people in Wales to respond to that in the way that they have, and I think that everyone understands that the damage of a second lockdown of the sort that we've been through would be very significant on the economy of Wales. And I think, therefore, the approach of seeking to avoid that, if we possibly can, seems to me to have a fairly wide base of support.
Welsh: Wel, rwy'n deall y naratif y mae meinciau'r Ceidwadwyr, yn amlwg, yn ceisio'i ddatblygu heddiw ynghylch yr agwedd hon, ond byddwn yn ailadrodd y sylw a wnaeth y Prif Weinidog yn ei sylwadau yn gynharach, sef nad yw'r ffordd y mae Llywodraeth y DU yn mynd ati yn un sy'n creu anghysondeb rhwng iechyd y genedl â lles yr economi. Holl Strategaeth Llywodraeth Cymru mewn cysylltiad â hyn, wedi'i gynghori gan ein cynghorwyr meddygol a'n cynghorwyr gwyddonol, yw cymryd yr agwedd bwyllog honno, a chredaf fod hynny'n cael ei gadarnhau gan y canlyniadau o ran atal y feirws yng Nghymru. Rwy'n credu, os yw rhywun yn siarad â'r rhan fwyaf o fusnesau, yn sicr, mae cydnabyddiaeth bod y dull tryloyw hwnnw, sy'n seiliedig ar dystiolaeth, wedi ein harwain at y lle yr ydym ni heddiw oherwydd parodrwydd pobl Cymru i ymateb i hynny fel y gwnaethant, a chredaf fod pawb yn deall y byddai'r difrod o ail gyfres o gyfyngiadau symud o'r math y buom drwyddynt yn sylweddol iawn ar economi Cymru. Ac rwy'n credu, felly, ei bod hi'n ymddangos i mi fod cryn dipyn o gefnogaeth i'r dull o geisio osgoi hynny, os gallwn ni o gwbl.